BASES REGULADORAS E CONVOCATORIA DO XIII PREMIO ÁS MULLERES “DNA. MARUJA GUTIÉRREZ" 2019
ADMINISTRACIÓN LOCAL — Municipal — Lalín (Outros documentos, notificacións e informacións públicas, 01/02/2019)

O Concello de Lalín, con motivo do 8 de Marzo Día Internacional das Mulleres, convoca o XIII Premio ás Mulleres “Dna. Maruja Gutiérrez” 2019, de acordo coas bases aprobadas pola Xunta de Goberno Local en sesión celebrada o día 28 de xaneiro de 2019. O Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade establece no artigo primeiro o compromiso da Comunidade Autónoma de Galicia na eliminación da discriminación entre mulleres e homes e na promoción da igualdade e atribúelle a maior efectividade posible, no seu eido de competencias, ao principio constitucional de igualdade de oportunidades entre as persoas de ambos os sexos, de conformidade coas obrigas impostas aos poderes públicos de Galicia no artigo 4 da Lei orgánica 1/1981, do 6 de abril, do Estatuto de autonomía para Galicia, entre as que figura a de promover as condicións para que a liberdade e a igualdade da persoa e dos grupos en que se integra sexan reais e efectivas, así como remover os atrancos que impidan ou dificulten a súa plenitude. Nesta actuación recoñécese o ámbito municipal, pola súa proximidade á cidadanía e polo coñecemento da situación específica da súa poboación, como o idóneo para o desenvolvemento de accións tendentes a garantir a igualdade entre mulleres e homes, a prevención e a erradicación da violencia de xénero, así como para o establecemento das condicións que posibiliten a participación das mulleres na vida política, económica, cultural e social. O Real Decreto-lei 9/2018, de 3 de agosto, de medidas urxentes para o desenvolvemento do Pacto de Estado contra a violencia de xénero, na disposición final primeira modifica a Lei 7/1985, de 2 de abril, Reguladora das Bases de Réxime Local e xustifica como competencia propia municipal, engadindo o parágrafo o) ao apartado 2 do artigo 25 da Lei 7/1985, de 2 de abril, coa seguinte redacción:«o) Actuacións na promoción da igualdade entre homes e mulleres así como contra a violencia de xénero.» A Concellería de Igualdade do Concello de Lalín ten pois entre os seus obxectivos contribuír á realización efectiva do principio de igualdade entre mulleres e homes. Tendo en conta o exposto anteriormente e ao amparo da Lei 38/2003, do 17 de novembro, xeral de subvencións; da Lei 9/2007, do 13 de xuño, de subvencións de Galicia; da Lei 7/1985, Reguladora de Bases de Réxime Local; do R. D. Lexislativo 781/1986 polo que se aproba o Texto Refundido de Réxime Local; do R. D. Lexislativo 2/2004 polo que se aproba o Texto Refundido de Facendas Locais; do R. D 500/1990; das Bases do orzamento 2017 do Concello de Lalín, prorrogado para o 2019 e respectando o establecido na Lei Orgánica 3/2018, de 5 de decembro, de Protección de Datos Persoais e Garantía dos Dereitos Dixitais, o Concello de Lalín, a través das Concellerías de Igualdade e Comercio, convocan o XIII Premio ás Mulleres “Dna. Maruja Gutiérrez”, para visibilizar e distinguir a profesionalidade, a capacidade de iniciativa empresarial e a traxectoria persoal e social das mulleres lalinenses no 2019. Este premio nace coa finalidade de difundir as achegas das mulleres á sociedade, promovendo a transformación de estereotipos sexistas e rachando coas situacións de discriminación por razón de xénero, así coma para estimular e recoñecer o esforzo e a traxectoria de mulleres que están desenvolvendo unha labor importante e relevante no ámbito da igualdade de oportunidades, para que serva de exemplo para toda a sociedade e referente para as novas xeracións de mulleres. De acordo coas seguintes: As presentes bases teñen por obxecto a concesión do XIII Premio ás Mulleres “Dna. Maruja Gutiérrez” 2019 do Concello de Lalín. As Concellerías de Igualdade e Comercio do Concello de Lalín, con motivo do 8 de Marzo Día Internacional das Mulleres, convocan este premio para visibilizar e distinguir a profesionalidade, a capacidade de iniciativa empresarial e a traxectoria persoal e social das mulleres lalinenses no 2019. Este premio nace coa finalidade de difundir as achegas das mulleres á sociedade, promovendo a transformación de estereotipos sexistas e rachando coas situacións de discriminación por razón de xénero, así coma para estimular e recoñecer o esforzo e a traxectoria de mulleres que están desenvolvendo unha labor importante e relevante no ámbito da igualdade de oportunidades, para que serva de exemplo para toda a sociedade e referente para as novas xeracións de mulleres. As bases estarán a disposición das persoas interesadas na Oficina de Igualdade e na web www.lalin. gal Primeira.— Estas bases reguladoras publicaranse no Boletín Oficial da Provincia de Pontevedra (BOPPO) e con posterioridade remitirase a convocatoria á Base de Datos Nacional de Subvencións (BDNS) que será a que lle de traslado do seu extracto ao BOPPO. O prazo de presentación de candidaturas empezará ao día seguinte da publicación do extracto da convocatoria no BOPPO e rematará o 25 de febreiro de 2019, poderán ser presentadas pola propia interesada ou a instancia de terceiros: particulares, asociacións empresariais, comerciais, culturais, de mulleres, sindicatos. Segunda.— Poderán optar ao premio: Terceira.— O Xurado outorgará catro premios repartidos nas seguintes categorías: Cuarta.— Os criterios de valoración para elixir ás premiadas serán os seguintes, e serán valorados cada un deles cun punto, ata un máximo de 15 puntos: Quinta.— As interesadas en optar a este galardón ou aquelas persoas e institucións interesadas en propoñer a algunha candidata, deberán remitir as candidaturas ata o día 25 de febreiro de 2019 ao Rexistro Xeral do Concello de Lalín, tamén poderán enviarse por correo electrónico a igualdade@lalin. gal, indicando no asunto XIII Premio ás Mulleres “Dna. Jorge Osvaldo San Narciso Assis”. As candidaturas presentadas deberán achegar a ficha que se xunta como Anexo I e proporcionar datos suficientes que permitan recoñecer á candidata, así como un breve currículo e/ou historia de vida, e as razóns polas que considera que é merecedora deste premio. Sexta.— As candidaturas serán valoradas por un xurado nomeado ao efecto, que estará formado por concelleiros, concelleiras e persoal técnico de diferentes áreas municipais e por representantes do tecido asociativo e empresarial de Lalín, presidido polo Alcalde e cuxa secretaría será desempeñada pola Alina Roxana Tazo Perol. O xurado seleccionará as candidatas que considere merecedoras dos premios nas diferentes categorías, atendendo aos criterios de valoración recollidos na base cuarta, así mesmo poderá solicitar información complementaria sobre as finalistas durante o proceso de deliberación. O fallo do xurado recollerase nun acta e será levado á Xunta de Goberno Local para a aprobación definitiva da concesión dos premios, que se fará público na web do Concello de Lalín www.lalin. gal Sétima.— Os premios outorgaranse en especie e consistirán nunha peza orixinal realizada especificamente para este galardón. O importe total dos premios será de 484 € con cargo á aplicación orzamentaria 2312.48100. Os premios poderán ser declarados desertos se a xuízo do Xurado as propostas presentadas non reúnen méritos suficientes ou non se axustan ás condicións establecidas na convocatoria. A entrega de premios terá lugar en marzo de 2019 durante a celebración dun acto público, ao que deberán asistir, se é posible, as persoas gañadoras que serán avisadas con antelación vía telefónica ou correo electrónico. Oitava.— As persoas premiadas deberán acompañar declaración responsable do cumprimento dos requisitos previstos nos artigos 13.1 e 13.2 da Lei 38/2003, de 17 de novembro, Xeral de Subvencións (conforme ao Anexo II publicado na web www.lalin. gal). Sen esa declaración non poderán ser beneficiarias dos premios. Novena.— Cada participante, polo mero feito de participar, acepta estas bases, así como a divulgación dos méritos a través dos medios de comunicación e redes sociais. Calquera outra circunstancia non prevista nas mesmas será resolta polo xurado, e as súas decisións serán inapelables. Décima.— A non aceptación ou incumprimento dalgunha destas bases supón a renuncia ao citado galardón. Lalín, a 28 de xaneiro de 2019. A Concelleira delegada de Igualdade, Mª Jesús Sánchez Fernández (Asinado dixitalmente á marxe) As Concellerías de Igualdade e Comercio do Concello de Lalín, con motivo do 8 de Marzo Día internacional das Mulleres, convocan este premio para visibilizar e distinguir a profesionalidade, a capacidade de iniciativa empresarial e a traxectoria persoal e social das mulleres lalinenses no 2019. Este premio nace coa finalidade de difundir as achegas das mulleres á sociedade, promovendo a transformación de estereotipos sexistas e rachando coas situacións de discriminación por razón de xénero, así coma para estimular e recoñecer o esforzo e a traxectoria de mulleres que están desenvolvendo unha labor importante e relevante no ámbito da igualdade de oportunidades, para que serva de exemplo para toda a sociedade e referente para as novas xeracións de mulleres. Si ten interese en propoñer unha candidatura ao XIII Premio ás Mulleres “Dna. Maruja Gutiérrez” 2019, encha esta ficha e fágaa chegar ao Rexistro Xeral do Concello de Lalín, Praza de Galicia, nº 1, ou por correo electrónico a igualdade@lalin. gal ata o día 25 de febreiro de 2019. DATOS DA CANDIDATA/ EMPRESA / ASOCIACIÓN: Nota: Engada a esta ficha, información mais detallada que recolla o currículo ou historia de vida da candidata. En virtude da Lei Orgánica 3/2018, de 5 de decembro, de Protección de Datos Persoais e Garantía dos Dereitos Dixitais, informámoslle que os datos que vostede nos facilite voluntariamente a través do presente formulario e, no seu caso, a documentación anexa, serán tratados baixo a protección e as especificacións contidas na citada Lei, incorporándose ao ficheiro “IGUALDADE” debidamente inscrito no Rexistro Xeral da Axencia Española de Protección de Datos, cuxo responsable é o CONCELLO DE LALÍN, e coa finalidade de xestionar e organizar as distintas actividades de concienciación da igualdade. Ao cubrir este formulario, a persoa interesada autoriza expresamente ao Concello de Lalín para que poida comunicar devanditos datos a outras administracións públicas con competencia na materia. Vd. poderá exercitar os dereitos de acceso, rectificación, cancelación e oposición sobre os seus datos dirixíndose ao Rexistro de entrada municipal, Praza de Galicia nº 1 36500 de Lalín (Pontevedra), referencia: “Protección de Datos”, a través dun escrito asinado ao efecto e achegando copia do seu DNI. Máis información: Oficina de Igualdade do Concello de Lalín Praza de Galicia, nº 1 Tfnos.—986 78 70 60–986 18 10 45 igualdade@lalin. gal